དེ་མིན།དཔལ་འབྱོར་ལགས་ཀྱིས་བོད་ཡིག་གི་ལམ་ནས་བརྩམས་པའི་སྒྲུང་འབྲིང་མེ་ཏོག་ལྡུམ་རའི་ནང་གི་ཀླན་ཀ་ཞེས་པ་བོད་ལྗོངས་མི་དམངས་དཔེ་སྐྲུན་ཁང་ནས་ལོར་པར་སྐྲུན་བྱས་དང་།ཡེ་ཤེས་ཚེ་རིང་གི་བྱ་ཁྲུང་ཁྲུང་འབབ་སའི་ཡུལ་གྲུ་དང་རིན་ཆེན་གཡུ་ཡི་མགུལ་རྒྱན་ཞེས་པའི་སྒྲུང་འབྲིང་དང་།ཚེ་རིང་དོན་འགྲུབ་ཀྱི་ར་ལོ་དང་རླུང་ནག་ཚུབ་མ་ཞེས་པ་དང་།གསང་བྷོས་སེར་པོས་བརྩམས་པའི་ཉི་མའི་དཀྱིལ་འཁོར་ཞེས་པ་དང་།སྟག་འབུམ་རྒྱལ་གྱིས་བརྩམས་པའི་ཉིན་གཅིག་གི་ཆོ་འཕྲུལ་ཞེས་པ་དང་།བཀྲ་ཤིས་དཔལ་ལྡན་གྱི་སང་ཉིན་གྱི་གནམ་གཤིས་དེ་རིང་ལས་ལེགས་པར་ངེས་དང་ཆུ་རྩྭའི་ལོ་མ་ཞེས་པ་སོགས་སྒྲུང་འབྲིང་མང་པོ་ཞིག་བརྩམས།སྐབས་འདིར་བོད་ཀྱི་སྒྲུང་རིང་གི་ཐོག་མ་སྟེ།བོད་ཀྱི་གེ་སེར་རྒྱལ་པོའི་སྒྲུང་གི་ཞིབ་འཇུག་པ་དང་རྩོམ་པ་པོ་སྐད་གྲགས་ཅན་སྐུ་ཞབས་འཇམ་དཔལ་རྒྱ་མཚོས་ལོ་ངོ་ལྷག་གི་རིང་བར་མ་ཆད་པར་སྲེག་བཅད་རྡར་གསུམ་གྱི་ལས་སྣོན་དང་རྣམ་དཔྱོད་རིག་པའི་བློ་བཟོ་ལ་བརྟེན་ནས་ལོར་སྒྲུང་རྩོམ་རིང་མོ་སྐལ་བཟང་མེ་ཏོག་ཅེས་པ་དངོས་སུ་ལེགས་འགྲུབ་དང་པར་སྐྲུན་བྱས།དེའི་རྗེས་སུ་རྩོམ་པ་པོ་དང་ཝུ་ཝེས་དང་མཉམ་འབྲེལ་གྱིས་རྒྱལ་དབང་སྐུ་ཕྲེང་བཅུ་གསུམ་པའི་རྣམ་ཐར་ཞེས་པའི་སྒྲུང་རིང་བརྩམས་ཤིང་།ལོར་པར་སྐྲུན་བྱས།ཡེ་ཤེས་བསྟན་འཛིན་གྱིས་སྡུག་གྲི་ལས་ཐར་བའི་མི་ཞེས་པ་དང་ན་བུན་འཐིབས་པའི་ས་གཞི་ཞེས་པའི་སྒྲུང་རིང་གཉིས་བརྩམས་ཤིང་།ལོ་དང་ལོར་སྔ་རྗེས་སུ་པར་སྐྲུན་བྱས།ལོར་བོད་ལྗོངས་མི་དམངས་དཔེ་སྐྲུན་ཁང་གིས་དཔལ་འབྱོར་གྱི་གཙུག་གཡུ་པར་སྐྲུན་བྱས་པ་དང་།དེ་མིན་ཡང་རྟ་མགྲིན་དབང་འབུམ་གྱིས་བརྩམས་པའི་བཙན་པོ་རྒྱལ་རབས་ཀྱི་གཏམ་རྒྱུད་དང་ཡེ་ཤེས་སྒྲོལ་མས་བརྩམས་པའི་ཞོགས་པ་དང་།དབྱངས་སྒྲོལ་གྱིས་བརྩམས་པའི་མཚན་མེད་ཀྱི་ལྷ་དང་།ཆིན་ཝུན་ཡུའུ་ཡུས་བརྩམས་པའི་སྤྲུལ་སྐུ་སྐྱེད་མ་ཞེས་པ་བཅས་སྒྲུང་རིང་མང་པོ་ཞིག་སྔ་ཕྱི་རུ་གསར་རྩོམ་བྱས་ཤིང་པར་སྐྲུན་བྱས་པས་བོད་ཀྱི་དེང་རབས་སྒྲུང་རྩོམ་གསར་པའི་གསར་རྩོམ་གོང་དུ་སྤེལ།